CELEX: 32017R1276
Language: fi
Date: 2017-07-14 00:00:00
Title: Komission täytäntöönpanoasetus (EU) 2017/1276, annettu 14 päivänä heinäkuuta 2017, tetra-asetyylietyleenidiamiinista (TAED) ja natriumperkarbonaatista tuotetun peretikkahapon hyväksymisestä vanhana tehoaineena käytettäväksi biosidivalmisteissa valmisteryhmissä 2, 3 ja 4 (ETA:n kannalta merkityksellinen teksti. )

15.7.2017   
            
            
               FI
            
            
               Euroopan unionin virallinen lehti
            
            
               L 184/24
            
         KOMISSION TÄYTÄNTÖÖNPANOASETUS (EU) 2017/1276,
   annettu 14 päivänä heinäkuuta 2017,
   tetra-asetyylietyleenidiamiinista (TAED) ja natriumperkarbonaatista tuotetun peretikkahapon hyväksymisestä vanhana tehoaineena käytettäväksi biosidivalmisteissa valmisteryhmissä 2, 3 ja 4
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:
   
               (1)
            
            
               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana tetra-asetyylietyleenidiamiinista (TAED) ja natriumperkarbonaatista tuotettu peretikkahappo.
            
         
               (2)
            
            
               Tetra-asetyylietyleenidiamiinista (TAED) ja natriumperkarbonaatista tuotettu peretikkahappo on arvioitu Euroopan parlamentin ja neuvoston direktiivin 98/8/EY (3) 16 artiklan 2 kohdan mukaisesti käytettäväksi kyseisen direktiivin liitteessä V määritellyssä valmisteryhmässä 2 (yksityisten tilojen ja julkisten terveydenhuollon tilojen desinfiointiaineet ja muut biosidivalmisteet), valmisteryhmässä 3 (eläinten hygienian hoitoon käytettävät biosidivalmisteet) ja valmisteryhmässä 4 (desinfiointiaineet tiloissa, joissa on elintarvikkeita tai rehuja), joita asetuksen (EU) N:o 528/2012 liitteessä kuvatut valmisteryhmät vastaavat.
            
         
               (3)
            
            
               Suomi, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomukset sekä suosituksensa 16 päivänä tammikuuta 2013.
            
         
               (4)
            
            
               Biosidivalmistekomitea valmisteli 13 päivänä joulukuuta 2016 Euroopan kemikaaliviraston lausunnot delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.
            
         
               (5)
            
            
               Kyseisten lausuntojen mukaan valmisteryhmiin 2, 3 ja 4 kuuluvien biosidivalmisteiden, jotka perustuvat tetra-asetyylietyleenidiamiinista (TAED) ja natriumperkarbonaatista tuotettuun peretikkahappoon, voidaan olettaa täyttävän direktiivin 98/8/EY 5 artiklassa säädetyt vaatimukset edellyttäen, että tiettyjä sen käyttöä koskevia spesifikaatioita ja edellytyksiä noudatetaan.
            
         
               (6)
            
            
               Siksi on aiheellista hyväksyä tetra-asetyylietyleenidiamiinista (TAED) ja natriumperkarbonaatista tuotetun peretikkahapon käyttö valmisteryhmään 2, 3 ja 4 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.
            
         
               (7)
            
            
               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.
            
         
               (8)
            
            
               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään tetra-asetyylietyleenidiamiinista (TAED) ja natriumperkarbonaatista tuotettu peretikkahappo käytettäväksi tehoaineena biosidivalmisteissa valmisteryhmissä 2, 3 ja 4 edellyttäen, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).
   
      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
   
      LIITE
      
                  Nimi
               
               
                  IUPAC-nimi
                  Tunnistenumero
               
               
                  Tehoaineen vähimmäispuhtausaste (1)
                  
               
               
                  Hyväksymispäivä
               
               
                  Hyväksymisen päättymispäivä
               
               
                  Valmisteryhmä
               
               
                  Erityisedellytykset
               
            
                  Tetra-asetyylietyleenidiamiinista (TAED) ja natrium-perkarbonaatista tuotettu peretikkahappo
               
               
                  IUPAC-nimi:
                  Peroksietaanihappo
                  EY-numero: 201-186-8
                  CAS-numero: 79-21-0
                  Lähtöaineet:
                  
                               
                           
                           
                              IUPAC-nimi: N,N′-etaani-1,2-diyylibis(N-asetyyliasetamidi)
                              EY-numero: 234-123-8
                              CAS-numero: 10543-57-4
                           
                        
                               
                           
                           
                              IUPAC-nimi: Natriumperkarbonaatti
                              EY-numero: 239-707-6
                              CAS-numero: 15630-89-4
                           
                        
               
                  Paikalla (in situ) tuotetun peretikkahapon spesifikaatio perustuu lähtöaineisiin tetraasetyylietyleenidiamiini ja natriumperkarbonaatti.
                  Tetraasetyylietyleenidiamiinin vähimmäispuhtausaste on 99,0 % ja natriumperkarbonaatin vähimmäispuhtausaste 85,1 %.
               
               
                  1. tammikuuta 2019
               
               
                  31. joulukuuta 2028
               
               
                  2
               
               
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.
                           
                        
                              2)
                           
                           
                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota
                              
                                          a)
                                       
                                       
                                          teollisuus- ja ammattikäyttäjiin;
                                       
                                    
                                          b)
                                       
                                       
                                          pintaveteen, kun kyse on valmisteista, joita käytetään pyykin desinfiointiin suljetuissa pesukoneissa kotitalouksissa.
                                       
                                    
                        
            
                  3
               
               
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.
                           
                        
                              2)
                           
                           
                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota teollisuus- ja ammattikäyttäjiin.
                           
                        
            
                  4
               
               
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.
                           
                        
                              2)
                           
                           
                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota teollisuus- ja ammattikäyttäjiin.
                           
                        
            
         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.